**ΑΝΑΚΟΙΝΩΣΗ**

**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

**Μείωση της ανεργίας κατά 5.374 πρόσωπα σύμφωνα με**

**τα στοιχεία της Έρευνας Εργατικού Δυναμικού για το 2ο εξάμηνο 2017**

Χθες το δημοσιεύτηκε η Έρευνα Εργατικού Δυναμικού της Στατιστικής Υπηρεσίας Κύπρου αναφορικά με το 2ο εξάμηνο 2017. Σε σύγκριση με τα στοιχεία της ίδιας έρευνας για το 2ο εξάμηνο 2016 (12 μήνες πριν), παρατηρούνται τα ακόλουθα:

* Μείωση της ανεργίας κατά 5.374 πρόσωπα, μια μείωση της τάξης του 10,7%, δηλαδή από 50.339 σε 44.965 πρόσωπα.
	+ Ως ποσοστό, η ανεργία μειώθηκε από 14% το 2ο εξάμηνο 2016 σε 10,6% για το 2ο εξάμηνο 2017
* Αύξηση απασχόλησης κατά 13.100 πρόσωπα, μια αύξηση της τάξης του 3,6%, δηλαδή από 366.742 σε 379.842
	+ Η αύξηση της απασχόλησης ήταν ολόκληρη σε θέσεις πλήρους απασχόλησης, αφού η πλήρης απασχόληση αυξήθηκε κατά 16.009 πρόσωπα, ενώ η μερική απασχόληση μειώθηκε κατά 2.878 πρόσωπα.
	+ Ως ποσοστά, η πλήρης απασχόληση αυξήθηκε από 85,9% σε 87,2% με αντίστοιχη μείωση της μερικής απασχόλησης, από 14,1%σε 12,8%

Τα πιο πάνω στοιχεία επιβεβαιώνουν την πτωτική πορεία της ανεργίας και την αύξηση της απασχόλησης και καταρρίπτουν πλήρως οποιουσδήποτε περί του αντιθέτου ισχυρισμούς ότι η ανεργία μειώνεται λόγω της μετανάστευσης, αφού η αύξηση της απασχόλησης είναι σημαντικά μεγαλύτερη από τη μείωση της ανεργίας.

Επιβεβαιώνεται δηλαδή ότι η χώρα βρίσκεται στο δρόμο της οικονομικής ανάκαμψης και ότι οι πρωτοβουλίες και τα ενεργά μέτρα πολιτικής απασχόλησης που έλαβε και συνεχίζει να λαμβάνει η Κυβέρνηση για την άμβλυνση του προβλήματος της ανεργίας, είναι προς την ορθή κατεύθυνση. Τα οι πολιτικές και τα μέτρα αυτά θα συνεχίσουν να εφαρμόζονται με στόχο την περαιτέρω μείωση της ανεργίας.

**21 Σεπτεμβρίου 2017**